


Bekendtgørelse om mål for sagsbehandlingstider i Miljø- og Fødevareklagenævnet, Planklagenævnet, Energiklagenævnet og Klagenævnet for Udbud


I medfør af § 22, stk. 2, i lov nr. 1715 af 27. december 2016 om Miljø- og Fødevareklagenævnet, som ændret ved lov nr. 640 af 11. juni 2024, § 9, stk. 2, i lov nr. 1658 af 20. december 2016 om Planklagenævnet, som ændret ved lov nr. 640 af 11. juni 2024, § 12, stk. 3, i lov nr. 468 af 14. maj 2025 om Energiklagenævnet og § 11, stk. 4, i lov nr. 448 af 8. maj 2025, som ændret ved lov nr. X af X. X 2026, fastsættes:

Miljø- og Fødevareklagenævnet

§ 1. En klage over en afgørelse, der har betydning for etablering af vedvarende energi mv., der behandles af Miljø- og Fødevareklagenævnet, skal behandles inden for en maksimal sagsbehandlingstid på 6 måneder fra nævnets modtagelse af klagen fra den myndighed, der har truffet afgørelsen, inden for følgende områder:
1) Projekter vedrørende vindmølle- og solcelleanlæg.
2) Projekter vedrørende fangst, transport og lagring af CO2.
3) Projekter vedrørende PtX.
4) Projekter vedrørende geotermi.
5) Projekter vedrørende biogas.
6) Projekter vedrørende lagring af energi.
7) Projekter vedrørende infrastruktur til transport af strøm og brint.

§ 2. Erhvervs- og konkurrencekraftsministeren orienterer Folketinget om klager, som Miljø- og Fødevareklagenævnet ikke har færdigbehandlet inden for fristen efter § 1.

Planklagenævnet

§ 3. En klage over en afgørelse, der har betydning for etablering af vedvarende energi mv., der behandles af Planklagenævnet, skal behandles inden for en maksimal sagsbehandlingstid på 6 måneder fra nævnets modtagelse af klagen fra den myndighed, der har truffet afgørelsen, inden for følgende områder:
1) Projekter vedrørende vindmølle- og solcelleanlæg.
2) Projekter vedrørende fangst, transport og lagring af CO2.
3) Projekter vedrørende PtX.
4) Projekter vedrørende geotermi.
5) Projekter vedrørende biogas.
6) Projekter vedrørende lagring af energi.
7) Projekter vedrørende infrastruktur til transport af strøm og brint.

§ 4. Erhvervs- og konkurrencekraftsministeren orienterer Folketinget om klager, som Miljø- og Fødevareklagenævnet ikke har færdigbehandlet inden for fristen efter § 3.

Energiklagenævnet

§ 5. En klage over en afgørelse, der har betydning for etablering af vedvarende energi mv., der behandles af Energiklagenævnet, skal behandles inden for en maksimal sagsbehandlingstid på 6 måneder fra nævnets modtagelse af klagen fra den myndighed, der har truffet afgørelsen, inden for følgende områder:
1) Projekter vedrørende vindmølle- og solcelleanlæg.
2) Projekter vedrørende fangst, transport og lagring af CO2.
3) Projekter vedrørende PtX.
4) Projekter vedrørende geotermi.
5) Projekter vedrørende biogas.
6) Projekter vedrørende lagring af energi.
7) Projekter vedrørende infrastruktur til transport af strøm og brint.

§ 6. Erhvervs- og konkurrencekraftsministeren orienterer Folketinget om klager, som Energiklagenævnet ikke har færdigbehandlet inden for fristen efter § 5.

Klagenævnet for Udbud

§ 7. En klage over et udbud, der har betydning for etablering af vedvarende energi mv., der behandles af Klagenævnet for Udbud, skal behandles inden for en maksimal sagsbehandlingstid på 6 måneder fra nævnets modtagelse af klagen inden for følgende områder:
1) Projekter vedrørende vindmølle- og solcelleanlæg.
2) Projekter vedrørende fangst, transport og lagring af CO2.
3) Projekter vedrørende PtX.
4) Projekter vedrørende geotermi.
5) Projekter vedrørende biogas.
6) Projekter vedrørende lagring af energi.
7) Projekter vedrørende infrastruktur til transport af strøm og brint.

§ 8. Erhvervs- og konkurrencekraftsministeren orienterer Folketinget om klager, som Klagenævnet for Udbud ikke har færdigbehandlet inden for fristen efter § 7.

Ikrafttræden og ophævelse

§ 9. Bekendtgørelsen træder i kraft den 1. januar 2027.
Stk. 2. Bekendtgørelse nr. 1555 af 5. december 2025 om mål for sagsbehandlingstider i Miljø- og Fødevareklagenævnet, Planklagenævnet og Energiklagenævnet ophæves.


Erhvervsministeriet, den [dato]

Martin Lidegaard
/ John Grøne



